ВЛАДИМИРА ПЕРИЋА ВАЛТЕРА 4, НОВИ САД,

тел. 021/485-4026, 485-4029, 450-102,

факс. 021/6350-367

сајт: [**www.vps.ns.ac.rs**](http://www.vps.ns.ac.rs)

e-mail: studentska@vps.ns.ac.rs

У другом продуженом уписном року за школску 2020/21. годину, преосталo je 259 слободних места за упис самофинансирајућих студената на основне струковне студије.

Број преосталих слободних места у статусу самофинансирајућих студената по студијским програмима:

|  |  |
| --- | --- |
| **Студијски програм** |  |
| 1. Финансије и банкарство | 69 |
| 1. Трговина и међународно пословање | 70 |
| 1. Туризам и хотелијерство | 26 |
| 1. Примењена информатика | 46 |
| Финансије и банкарство - ДЛС | 48 |
| **У к у п н о :** | **259** |

Право на конкурс за упис у прву годину студија имају кандидати који имају средње образовање у четворогодишњем или **трогодишњем** трајању, свих струка-профила.

Сви кандидати полажу пријемни испит из два предмета, по сопственом избору, од наведених седам предмета: Економија, Пословна економија, Математика, Информатика, Социологија, Психологија, Географија, изузев кандидата који конкуришу за упис на студијском програму Примењена информатика који имају обавезу полагања пријемног испита из Математике и Информатике.

ДРУГИ ПРОДУЖЕНИ КОНКУРСНИ РОК

Подношење пријавa на конкурс је **од 21. – 25. септембра 2020.** године, од **10.00 до 14.00** часова. Распоред полагања пријемног испита биће истакнут на огласној табли и сајту Школе **25. септембра 2020.** године. Пријемни испит се полаже **28. септембра 2020.** године. Привремена ранг-листа ће бити објављена **28.септембра 2020.** године. Рок за подношење приговора на привремену ранг-листу је 24 часа, од дана објављивања привремене ранг-листе на огласној табли и сајту Школе. Коначна ранг-листа ће бити објављена **29. септембра 2020.** године. Упис примљених кандидата обавиће се **30. септембра и 01. октобра 2020. године од 10.00 до 14.00 часова**.

ВИСИНА ШКОЛАРИНЕ

* За домаће држављане износи 69.000,00 динара ;
* За стране држављане износи 1.300 америчких долара, односно 60% од овог износа, уколико са државом чији је он држављанин постоји реципроцитет у погледу плаћања школарине или студија.

Школарину је могуће платити на 10 рата.

**УПИСНА И ДРУГА ДОКУМЕНТАЦИЈА**

Сви кандидати ПРИЛИКОМ ПРИЈАВЕ на конкурс подносе на увид оригинал документа, а уз ПРИЈАВНИ ЛИСТ који се добија у Школи, подносе ФОТОКОПИЈЕ следећих докумената:

* Диплому или сведочанство о завршеној средњој школи,
* Сведочанства свих разреда средње школе,
* Извод из матичне књиге рођених,
* Копија важеће личне карте или другог документа из кога се може преузети ЈМБГ,
* Доказ о освојеним наградама (I-III место) на републичком или међународном такмичењу у трећем или четвртом разреду средње школе, у организацији надлежног Министарства,
* Доказ о уплати накнаде за полагање пријемног испита (оригинал уплатница), на жиро рачун Школе, у износу од 5.000,00 динара.

|  |
| --- |
| **Кандидати су обавезни да на полагање пријемног испита понесу личну карту или пасош, потврду о пријави на конкурс и хемијску оловку.** |

**Кандидати који стекну услов за упис, подносе следеће:**

* Комплет за упис (бела фасцикла, индекс, образац ШВ-20, уписни лист, наставни план и програм, уверења)  кандидати купују искључиво у скриптарници Школе, приликом уписа,
* Оригинал документа о завршеној средњој школи (диплому или сведочанство и сведочанства свих разреда средње школе),
* Извод из матичне књиге рођених – оригинал,
* Две фотографије формата 3,5 х 4,5,
* САМОФИНАНСИРАЈУЋИ студенти подносе доказ о уплати школарине на жиро рачун Школе, у износу од 69.000,00 динара (школарину је могуће платити у десет једнаких рата) и доказ о уплати накнаде за осигурање, студентски фонд и материјалне трошкове на жиро рачун Школе, у износу од 8.000,00 динара.
* СТУДЕНТИ КОЈИ УПИСУЈУ СТУДИЈЕ НА ДАЉИНУ

подносе доказ о уплати школарине на жиро рачун Школе, у износу од 85.000,00 динара  (школарину је могуће платити у десет једнаких рата)  и 3.000,00 динара за осигурање, студентски фонд и материјалне трошкове

* СТУДЕНТИ НА БУЏЕТУ

Подносе доказ о уплати накнаде за осигурање, студентски фонд и материјалне трошкове на жиро рачун Школе, у износу од 8.000,00 динара.

**Студент који се финансира из буџета може у том статусу да има уписан само један студијски програм на истом нивоу студија.**

**ЖИРО РАЧУН ВИСОКЕ ПОСЛОВНЕ ШКОЛЕ СТРУКОВНИХ СТУДИЈА**

**У НОВОМ САДУ**

|  |
| --- |
| **840-1752666-15** |
| Модел **97**             позив на број **10223101693811** |

**УПИС ДРЖАВЉАНА РЕПУБЛИКЕ СРБИЈЕ КОЈИ СУ СРЕДЊУ ШКОЛУ ЗАВРШИЛИ У ИНОСТРАНСТВУ**

Држављанима Републике Србије који су завршили средњу школу у иностранству, а немају нострификована документа потребна за упис, омогућиће се да конкуришу уз потврду Министарства просвете, науке и технолошког развоја или Покрајинског секретаријата за високо образовање и научноистраживачку делатност о томе да је започет поступак нострификације, уз обавезу да приликом уписа предају нострификована документа.

**УПИС ПРИПАДНИКА СРПСКЕ НАЦИОНАЛНЕ МАЊИНЕ ИЗ СУСЕДНИХ ЗЕМАЉА**

Припадници српске националне мањине из суседних земаља могу се уписати у прву годину студија под истим условима као и држављани Републике Србије, укључујући право да се финансирају из буџета. Приликом пријављивања на конкурс потребно је предати нострификована школска документа или потврду о томе да је започета нострификација потребних школских докумената. Кандидати који поседују документа Републике Српске и бивше Републике Српске Крајине конкуришу без нострификације. Суседне земље у смислу овог упутства су: Република Мађарска, Република Румунија, Народна Република Бугарска, Република Северна Македонија, Република Албанија, Босна и Херцеговина, Република Словенија, Република Хрватска и Црна Гора. Кандидати своју нацоналност потврђују писаном изјавом.

Поступку нострификације и еквиваленције не подлежу дипломе и сведочанства из Републике Српске, дипломе и сведочанства стечена за време постојања Државне Заједнице Србије и Црне Горе и дипломе и сведочанства стечена за време постојања бивше СФРЈ, у бившим републикама.

**УПИС СТУДЕНАТА – СТРАНИХ ДРЖАВЉАНА**

Страни држављани уписују се у прву годину студија под истим условима као и држављани Републике Србије, у оквиру одобрене квоте за упис.

Кандидат – страни држављанин, приликом пријављивања на конкурс, подноси нострификовану диплому о завршеном средњем образовању.

Пре уписа, кандидат страни држављанин, дужан је да Школи поднесе доказе:

* да је здравствено осигуран за школску годину у коју се уписује,
* да влада српским језиком, што доказује уверењем овлашћене комисије, у складу са Статутом Школе.

Студент – страни држављан плаћа школарину у износу од 1300 УСА долара, односно 60% од овог износа, уколико са државом чији је он држављанин постоји реципроцитет у погледу плаћања школарине или студија.

**НАПОМЕНА:**

**Фотокопије докумената кандидата који нису примљени на конкурс се не враћају.**

|  |
| --- |
| **ИНФОРМАЦИЈЕ:**  **Телефони: (021) 485-4029 ; 450-102 ;**  **485-4000**  **Факс: (021) 6350-367**  **Е-mail:** [**studentska@vps.ns.ac.rs**](mailto:studentska@vps.ns.ac.rs)  **Веб сајт:** [**www.vps.ns.ac.rs**](http://www.vps.ns.ac.rs)  **Facebook** |

Д И Р Е К Т О Р

Др Јелена Дамњановић